CELEX: 62013CN0197
Language: et
Date: 2013-01-31 00:00:00
Title: Kohtuasi C-197/13 P: Hispaania Kuningriigi 16. aprillil 2013 esitatud apellatsioonkaebus Üldkohtu (kaheksas koda) 31. jaanuari 2013 . aasta otsuse peale kohtuasjas T-540/10: Hispaania versus komisjon

22.6.2013   
            
            
               ET
            
            
               Euroopa Liidu Teataja
            
            
               C 178/5
            
         Hispaania Kuningriigi 16. aprillil 2013 esitatud apellatsioonkaebus Üldkohtu (kaheksas koda) 31. jaanuari 2013. aasta otsuse peale kohtuasjas T-540/10: Hispaania versus komisjon
   (Kohtuasi C-197/13 P)
   2013/C 178/10
   Kohtumenetluse keel: hispaania
   
      Pooled
   
   
      Apellant: Hispaania Kuningriik (esindaja: A. Rubio González)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               Rahuldada igal juhul käesolev apellatsioonkaebus ja tühistada Üldkohtu 31. jaanuari 2013. aasta otsus kohtuasjas T-540/10: Hispaania vs. komisjon.
            
         
               —
            
            
               Tühistada komisjoni 13. septembri 2010. aasta otsus C(2010) 6154, millega vähendatakse ühtekuuluvusfondist määratud rahalist abi projektijärkudele pealkirjadega „Madridi, Zaragoza, Barcelona ja Prantsuse piiri vaheline kiirraudtee. Lleida ja Martorelli vaheline lõik (Platvorm). Alalõik IX-A” (CCI No 2001.ES.16.C.PT.005); „Madridi, Zaragoza, Barcelona ja Prantsuse piiri vaheline kiirraudtee. Lleida ja Martorelli vaheline lõik (Platvorm). Alalõik X-B (Avinyonet del Penedés ja Sant Sadurní d'Anoia vahel)” (CCI No 2001.ES.16.C.PT.008); „Madridi, Zaragoza, Barcelona ja Prantsuse piiri vaheline kiirraudtee. Lleida ja Martorelli vaheline lõik (Platvorm). Alalõigud XI-A ja XI-B (Sant Sadurní d’Anoia ja Gelida vahel)” (CCI No 2001.ES.16.C.PT.009) ja „Madridi, Zaragoza, Barcelona ja Prantsuse piiri vaheline kiirraudtee. Lleida ja Martorelli vaheline lõik (Platvorm). Alalõik IX-C” (CCI No 2001.ES.16.C.PT.010);
            
         
               —
            
            
               Mõista igal juhul kohtukulud välja komisjonilt.
            
         
      Väited ja peamised argumendid
   
   Õigusnormi rikkumine seoses nõukogu 16. mai 1994. aasta määruse (EÜ) nr 1164/94 (1), millega asutatakse ühtekuuluvusfond, II lisa artikli H lõikes 2 sätestatud tähtaja tagajärgedega. Viidatud tähtaja lõppedes ei ole komisjonil õigust enam võtta mingeid finantskorrektsiooni meetmeid, mistõttu on ta kohustatud teostama makse ja kohaldatud korrektsioon ei ole õiguspärane.
   Õigusnormi rikkumine seoses lepingute sõlmimise korra mõistega nõukogu 14. juuni 1993. aasta direktiivi 93/38/EMÜ (2), millega kooskõlastatakse veevarustus-, energeetika-, transpordi- ja telekommunikatsioonisektoris tegutsevate tellijate hankemenetlused, tähenduses. Direktiivi 93/38 artikli 20 lõike 2 punktid e ja f ei ole üldiselt kohaldatavad kõikide hankelepingu muudatuste suhtes, mis on tehtud lepingu täitmise ajal, vaid üksnes sisuliste muudatuste suhtes. Üksnes siis võib asuda seisukohale, et tegemist on sisulise muudatusega, mis kujutab endast uut hankelepingut, kui on täidetud kohtuotsuses Pressetext Nachrichtenagentur (3) kehtestatud tingimused.
   
      (1)  EÜT L 130, lk 1; ELT eriväljaanne 14/01, lk 9.
   
      (2)  EÜT L 199, lk 84; ELT eriväljaanne 06/02, lk 194.
   
      (3)  19. juuni 2008. aasta otsus kohtuasjas C-454/06: Pressetext Nachrichtenagentur (EKL 2008, lk I-4401).